ใส่เฝือกมาแล้ว 4 อาทิตย์ครับ มีความกังวลใจเป็นอย่างมากว่าจะ เจ็บหลังถอดออก แต่ทำใจไว้แล้วว่าต้องดัดนิ้วและทำกายภาพบำบัด ผมควรเตรียมการอย่างไรบ้างครับหลังถอดเฝือกออก
สวัสดีค่ะ กระดูกนิ้วมือโดยเฉพาะที่นิ้วก้อยนั้นจัดเป็นกระดูกขนาดเล็ก การดามหรือการรักษามักใช้เวลาสั้นกว่ากระดูกชิ้นใหญ่ๆในร่างกาย ศัลยแพทย์จะดูลักษณะและตำแหน่งที่หัก ว่าหักหรือเคลื่อนมากจนต้องเข้าไปผ่าตัดแก้ไขหรือไม่ ถ้าไม่ ส่วนใหญ่จะใช้วิธีดามเอาไว้ให้เข้าที่อยู่ประมาณ 2-4 อาทิตย์ หลังจากนั้นแพทย์จะทำการเอ็กซเรย์ซ้ำว่ากระดูกเริ่มมีการติดหรือเชื่อมกันหรือไม่ก่อนจะนำเฝือกที่ดามออกหลังเอาเฝือกออกในช่วงแรกๆ อาจมีกล้ามเนื้อหรือข้อบริเวณนั้นติดเนื่องจากไม่ได้ขยับนาน ควรค่อยๆฝึกยืดเหยียดกล้ามเนื้อและขยับข้อบริเวณนั้น หากแพทย์บอกว่าสามารถขยับได้ แนะนำการทำกายบริหารโดยการขยับข้อที่ติดกันดีแล้วบ่อยๆ เพื่อให้ค่อยๆกลับมาใช้งานได้ตามปกติการดูแลตัวเองเบื้องต้น รับประทานยาแก้ปวด ยาแก้อักเสบได้หากปวดมาก และให้ใช้น้ำแข็งประคบได้หากมีอาการบวมเกิดขึ้น ใช้ผ้าพัน และทำการฝึกยืดเหยียดดังที่กล่าวไป